Pienk SA-diamant haal wêreldrekordprys | Maroela Media
Pienk SA-diamant haal wêreldrekordprys
Die Pink Star
‘n Pienk Suid-Afrikaanse diamant, ‘n vleklose knewel van 59,6 karaat, is in Genève vir ‘n wêreldrekordprys van $83,2 miljoen verkoop.
Die diamant, die Pink Star, het sedert dit in 1999 deur De Beers op ‘n onbekende plek in Suid-Afrika gemyn is, legendariese status bereik. Sy geskiedenis word byvoorbeeld haarfyn deur Wikipedia bygehou. Dit het bykans ‘n 100 miljoen trefslae op Google.
Pienk diamante is skaars, maar nie so skaars so die oranje variant nie, waarvan nog ‘n Suid-Afrikaanse diamant die vorige dag tydens ‘n veiling ‘n wêreldrekordprys per karaat behaal het.
Die intreeprys by die veiling was $60 miljoen, en Sotheby’s het verwag dit sou net meer as $61 miljoen haal.
Die agent wat namens die ongenoemde koper gebie het, wou ook nie eens sy eie naam bekend maak nie.
Twee sterf in Klerksdorp-brand
“Valke moet e-tol ondersoek”